Munkába menekül Szacsvay László
A rendkívül lelkiismeretes színész miatt nem marad el előadás, családi tragédiája ellenére is színpadra áll az új évad kezdetén.
Szavcsay felesége a múlt héten belvárosi, negyedik emeleti lakásuk ablakából a járdára esett. Túlélte az irtózatos zuhanást, de állapota azóta is válságos. Egyelőre nem tudni, mi történt pontosan, csak találgatni lehet - írja a Bors.
A közmondásosan lelkiismeretes színész valószínűleg nem akarja, hogy miatta maradjon el előadás, esetleg a munkába menekül, mert a jelenlegi tervek szerint szeptember 13-án színpadra áll, hogy eljátssza a Mi osztályunk című darab egyik szerepét.
A hirtelen az érdeklődés középpontjába került Claudiáról egyébként még Szacsvay kollégáitól is nehéz információt szerezni, mert bár a pár házassága már negyvennégy éve tart, a pályatársak alig ismerik.
A történtekről a művész továbbra sen nyilatkozik.
– Köszönöm az érdeklődést, de nem szeretnék nyilatkozni – hárította el a Bors érdeklődését elhaló hangon.
#bulvárketrec #kitekintő #bulvár